
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 125
                                                                din 27 iulie 2017
pentru aprobarea costului mediu lunar de întreținere în Creșa din cadrul Municipiului Sighișoara, a cuantumului alocației zilnice de hrană, a contribuției medii lunare de întreținere și a contribuției/zi de întreținere datorată de către părinți/reprezentanți legali, a finanțării sumelor în completare de la bugetul local, pentru copiii care frecventează Creșa din cadrul Municipiului Sighișoara în anul școlar 2017-2018

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat sub nr. 17.982/VI/3/05.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ținând cont de prevederile art. 9 și 10 din Legea nr. 263/2007 privind înfiinţarea, organizarea şi funcţionarea creşelor, cu modificările și completările ulterioare și ale art. 70 – 72 din Metodologia de organizare şi funcţionare a creşelor şi a altor unităţi de educaţie timpurie antepreşcolară, aprobată prin H.G. nr. 1252/2012, cu modificările și completările ulterioare;

Având în vedere dispozițiile prevăzute în Anexa nr. 1 la H.G. nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecţia şi promovarea drepturilor copilului, dispoziții potrivit cărora valoarea alocației de hrană pentru copiii din creșe și alte unități de educație timpurie, este stabilită la 12 lei/zi/copil;
Văzând referatul înregistrat la instituția noastră sub nr. 11116/25.04.2017, al d-nei Bulboacă Claudia, asistent medical în cadrul Biroului Administrare Creșe al Municipiului Sighișoara, prin care propune spre aprobare costul mediu lunar de întreținere în Creșa din cadrul Municipiului Sighișoara, cuantumul alocației zilnice de hrană, contribuția medie lunară de întreținere și contribuția/zi de întreținere datorată de către părinți/reprezentanți legali, finanțarea sumelor în completare de la bugetul local, pentru  copiii care frecventează Creșa din cadrul Municipiului Sighișoara în anul școlar 2017-2018;
Văzând Raportul de specialitate al Serviciului Public de Asistenţă Socială, înregistrat sub nr. 17.980/VI/3/05.07.2017, cu propunerea de aprobare a costului mediu lunar de întreținere în Creșa din cadrul Municipiului Sighișoara, a cuantumului alocației zilnice de hrană, a contribuției medii lunare de întreținere și a contribuției/zi de întreținere datorată de către părinți/reprezentanți legali, a finanțării sumelor în completare de la bugetul local, pentru  copiii care frecventează Creșa din cadrul Municipiului Sighișoara în anul școlar 2017-2018, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36, alin. (2), lit. d) şi alin. (6), lit. a), pct. 2, art. 45, alin. (2) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă R Ă Ş T E:

Art. 1. Se aprobă costul mediu lunar de întreținere în Creșa din cadrul Municipiului Sighișoara, în anul școlar 2017-2018, în cuantum de 1124,97 lei/copil/lună.
Art. 2. Se aprobă valoarea contribuției medii lunare de întreținere datorată de părinții/reprezentanții legali ai copiilor înscriși la Creșa din cadrul Municipiului Sighișoara în anul școlar 2017-2018, după cum urmează:
-224,99 lei, pentru familiile cu 1 copil și un venit mediu lunar brut cumulat al părinţilor/reprezentanţilor legali de peste 700 lei;
-112,50 lei, pentru familiile cu 2 sau mai multi copii și un venit mediu lunar brut cumulat al părinţilor/reprezentanţilor legali de peste 700 lei;

-112,50 lei, pentru familiile cu 1 copil și un venit mediu lunar brut cumulat al părinţilor/reprezentanţilor legali între 225 lei - 699 lei;

-56,25 lei, pentru familiile cu 2 sau mai multi copii și un venit mediu lunar brut cumulat al părinţilor/reprezentanţilor legali între 225 lei - 699 lei.
Art. 3. Se aprobă valoarea contribuției/zi de întreținere datorată de părinții/reprezentanții legali ai copiilor înscriși la Creșa din cadrul Municipiului Sighișoara în anul școlar 2017-2018, după cum urmează:

-10 lei/zi, pentru familiile cu 1 copil și un venit mediu lunar brut cumulat al părinţilor/reprezentanţilor legali de peste 700 lei;

-5 lei/zi, pentru familiile cu 2 sau mai mulți copii și un venit mediu lunar brut cumulat al părinţilor/reprezentanţilor legali de peste 700 lei;

-5 lei/zi, pentru familiile cu 1 copil și un venit mediu lunar brut cumulat al părinţilor/reprezentanţilor legali între 225 lei - 699 lei;

-3 lei/zi, pentru familiile cu 2 sau mai mulți copii și un venit mediu lunar brut cumulat al părinţilor/reprezentanţilor legali între 225 lei - 699 lei.
Art. 4. Se aprobă cuantumul alocației zilnice de hrană pentru copiii înscriși la Creșa din cadrul Municipiului Sighișoara în anul școlar 2017-2018, în sumă de 12 lei/zi/copil.
Art. 5. Se aprobă finanțarea sumelor în completare de la bugetul local, pentru cheltuielile de întreținere, hrană și gospodărie, obiecte de inventar, echipament și cazarmament, materiale igienico-sanitare și altele asemenea, în Creșa din cadrul Municipiului Sighișoara, în anul școlar 2017-2018, în cuantum lunar de 899,98 lei/copil.

Art. 6. Cu data intrării în vigoare a prezentei, se abrogă orice alte dispoziții contrare.

Art. 7. Biroul Administrare Creșe, Serviciul Public de Asistență Socială și Biroul Buget, Contabilitate, Salarizare - Direcția Economică din cadrul Municipiului Sighișoara, se încredinţează cu ducerea la îndeplinire a prevederilor prezentei hotărâri.

Art. 8. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Public Asistență Socială;
  2 ex. Biroul Administrare Creșe;
  1 ex. Biroul Buget, Contabilitate, Salarizare - Direcţia Economică.
11 ex. 
B.A.
